Com cada any, l'Agència Catalana de l'Aigua fa el control de la qualitat de l'aigua de les platges i de les zones de bany interior de Catalunya, que s'analitzen des del 1990.
Aquest 2020, a causa de la pandèmia de la COVID 19 i l'estat d'alarma aprovat pel Govern de l'Estat, la temporada de bany, entesa com al període en què es farà el control de la qualitat i la salubritat de les aigües de bany, es durà a terme des del 22 de juny fins el 25 de setembre (d'acord amb la Directiva 2006/7/CE i el Reial decret 1341/2007 que regulen la gestió de la qualitat de les aigües de bany).
Els resultats d'aquests controls, i informació associada sobre l'estat de les platges, es poden consultar a l'aplicació web Platges CAT.
El control de la qualitat de l'aigua en la temporada de bany 2020 s'inicia el 22 de juny i finalitza el 25 de setembre.
El brot de pandèmia produïda per l'expansió de la COVID-19 arreu del món ha provocat que enguany, tant l'Agència Catalana de l'Aigua (ACA), com la Secretaria d'Agenda Urbana i Territori (SAUT), hagin previst implementar mesures i recomanacions addicionals a través d'un " Protocol de mesures addicionals i preventives motivades per la COVID-19 per a la gestió de les aigües de bany, zones on es practica el bany, i serveis associats " per tal de vetllar per la qualitat, seguretat i salubritat de les aigües de bany.
Durant la temporada de bany de 2020 l'Agència Catalana de l'Aigua farà els controls de la qualitat de les aigües de bany per vetllar per la seva qualitat i salubritat.
En casos puntuals d'alteració de la qualitat de l'aigua per factors meteorològics com pluges o en casos d'incidències, publicarà avisos de precaució adreçats a la ciutadania i als agents locals per recomanar restringir el bany i emprendre mesures correctores fins comprovar la restauració de la qualitat.
Aquest any, i d'acord amb el protocol de mesures esmentat, es recomana restringir el bany a les platges que van obtenir una classificació de la qualitat de l'aigua Insuficient l'any 2019.
Així mateix, també es recomanen restriccions del bany a les platges amb desembocadures de rius i altres cursos naturals.
Per conèixer totes les mesures consulteu el Protocol.
Cada un dels ajuntaments i/o agents locals responsables de les zones de bany farà, amb col·laboració de l'ACA, una avaluació continuada de la proporcionalitat de les mesures de prevenció addicionals que es puguin aplicar a les platges i ajustar-les a mesura que avança la temporada de bany.
Durant la temporada de bany, diferents organismes treballen en col·laboració per vetllar pel bon estat de les zones de bany:
L'Agència Catalana de l'Aigua (Generalitat de Catalunya) és la responsable del control de la qualitat de les aigües de bany (253 zones de bany costaneres i 13 zones de bany interiors).
Protecció Civil, a través del Pla Procicat i en coordinació amb els ajuntaments amb zones de bany (tant litorals com interiors), definiran tant les accions que es puguin dur a terme a les platges, com l'establiment de les condicions d'ocupació, de seguretat i de gestió dels equipaments i serveis com la neteja, el salvament i socorrisme, etc. Els ajuntaments autoritzaran o prohibiran el bany a les seves platges (bandera de seguretat, acordonament d'algun tram, etc.) i vetllaran per la seguretat dels banyistes al temps que col·laboraran amb l'ACA en tasques d'informació i gestió ambiental.
Algunes administracions supramunicipals, com l'Àrea Metropolitana de Barcelona (AMB), gestionen de forma mancomunada els equipaments a les platges i alguns dels serveis.
L'Agència Catalana de l'Aigua (ACA), per donar a conèixer i promoure l'aplicació web PlatgesCAT, vol dur a terme un espai de participació activa per a posar en valor les platges i zones de bany de Catalunya.
En un estiu tan atípic com és el d'aquest any us proposem que visiteu, fotografieu i etiqueteu qualsevol de les 253 zones de bany costaneres o les 13 zones de bany interiors que són consultables a PlatgesCAT i que formen part del Programa de Vigilància sobre la qualitat de les aigües de bany.
Per això, i mitjançant l'espai de participació que és la xarxa social de Instagram, us proposem un concurs que consisteix en publicar fotografies sobre el lema "Les millors imatges de les nostres platges i zones de bany" amb l'etiqueta:
El concurs d'enguany es durà a terme amb la col·laboració del perfil d'Instagram de amb qui es farà la promoció i selecció de les imatges que es presentin.
Consulta les bases per poder participar al concurs.
TERMINI PER PRESENTAR LES IMATGES
El termini per presentar les imatges començarà el dia 1 de juliol i finalitzarà el dia 30 de setembre de 2020.
Les 3 imatges que hagin estat seleccionades com a guanyadores rebran un diploma de reconeixement i un obsequi, d'activitats relacionades amb l'aigua per a dues persones.
Consulta de la qualitat de les platges i zones de bany de Catalunya
Protocol de mesures addicionals i preventives motivades per la COVID-19 per a la gestió de les aigües de bany 2020